ai4bharat/Pralekha huggingface dataset:
कार्मिक, सार्वजनिक तक्रार आणि निवृत्ती वेतन मंत्रालय
केंद्रीय अर्थसंकल्प 2022 भारताला जागतिक स्तरावर महत्वाची भूमिका निभावण्यास तसेच स्वातंत्र्याच्या अमृतमहोत्सवाकडून शतकमहोत्सवापर्यंत प्रगतीपथावर वाटचाल करण्यासाठी वाव देतो - केंद्रीय मंत्री डॉ जितेंद्र सिंह
केंद्रीय अर्थसंकल्प 2022, भारताला जागतिक स्तरावर महत्वाची भूमिका पार पाडण्यासाठी तसेच स्वातंत्र्याच्या अमृतमहोत्सवी वर्षापासून ते शतकमहोत्सवी वर्षांपर्यंत प्रगतीपथावर वाटचाल करण्यासाठी वाव देत असल्याचे केंद्रीय विज्ञान आणि तंत्रज्ञान राज्यमंत्री  डॉ जितेंद्र सिंह यांनी व्यक्त केले.
अर्थसंकल्प 2022-23 वर भारतीय जनता पक्षाने आयोजित केलेल्या विशेष परिसंवादात ते बोलत होते. या परिसंवादात नामवंत अर्थतज्ञ, विचारवंत, उद्योग-व्यापार क्षेत्रातील नामवंत व्यक्ति यांच्यासह अनेक संबंधित उपस्थित होते.
आज संपूर्ण जग भारताचे नेतृत्व स्वीकारण्यास तयार आहे, मात्र प्रश्न हा आहे की आपण जगाचे नेतृत्व करण्यास सिद्ध झालो आहोत का? अशी विचारणा करतानाच अर्थसंकल्प 2022 या प्रश्नाचे उत्तर आपल्याला देतो असे ते म्हणाले. तंत्रज्ञान आणि नवोन्मेषावर आधारित अर्थव्यवस्थेच्या आधारावर भारत एक मोठी झेप घेण्यास सज्ज असल्याचेच या अर्थसंकल्पातून प्रतिबिंबित होते. तसेच, भारताच्या आतापर्यंत वापरल्या न गेलेल्या क्षमता, ज्यात सखोल सागरी संसाधनांचाही समावेश आहे, त्यांचा वापर करत स्वतःला समृद्ध करण्याची संधी या अर्थसंकल्पातून आपल्याला मिळणार आहे.
भविष्यातील अर्थव्यवस्था ही कल्पनांची अर्थव्यवस्था असणार आहे, अभिनवतेच्या, कल्पनाशक्तीच्या नवोन्मेषाची असणार आहे, असे डॉ जितेंद्र सिंह म्हणाले. हा अर्थसंकल्प पंतप्रधान नरेंद्र मोदी यांच्या नेतृत्वाखालील भारताच्या भविष्यवेधी दूरदृष्टीचे, प्रतिबिंब मांडणारा आहे. मग ती स्टार्ट अप्स साठीची ड्रोनशक्ती असो किंवा किसान ड्रोन, आभासी व्यवहारांवर 30 टक्के कर, कार्बन उत्सर्जन कमी करण्याचे धोरण इत्यादीचा त्यांनी उल्लेख केला.
डॉ जितेंद्र सिंग म्हणाले, अर्थसंकल्पात रसायन - विरहित शेती, शाश्वत स्टार्ट - अप्स, ड्रोन तंत्रज्ञान आणि विविध तंत्रज्ञान आधारित विकासावर भर देण्यात आला आहे. ते म्हणाले अर्थसंकल्पात शेती क्षेत्रात ड्रोनच्या वापरासाठी आणि ‘किसान ड्रोन’ ‘ड्रोन शक्ती’ आणि ‘सेवा म्हणून ड्रोन’  या स्वरूपातील स्टार्ट - अप्स साठी तरतूद करण्यात आली आहे. यामुळे विविध क्षेत्रांत मुबलक रोजगार निर्मिती होणार आहे. ते म्हणाले शाश्वत स्टार्ट - अप्स केंद्रीय अर्थसंकल्पाच्या केंद्रस्थानी होते, कारण त्यात सरकारी नोकऱ्यांच्या उत्तम संधी आहेत. ते असेही म्हणाले की मुबलक नोकरीच्या संधी देणाऱ्या संकल्पना, नवोन्मेष आणि भविष्यातील विचारांवर आधारित अर्थव्यवस्था उभी करण्याचा सरकारचा प्रयत्न आहे.
पंतप्रधान कार्यालय
पंतप्रधान 6 जून रोजी अर्थ मंत्रालय आणि कॉर्पोरेट व्यवहार मंत्रालयाच्या आयकॉनिक सप्ताहाचे उद्घाटन करणार
पंतप्रधानांच्या हस्ते शासकीय योजनांसाठीच्या जन समर्थ पोर्टलचे उद्घाटन
पंतप्रधान नरेंद्र मोदी 6 जून, 2022 रोजी सकाळी 10:30 वाजता नवी दिल्ली मधील विज्ञान भवन येथे अर्थ मंत्रालय आणि कंपनी व्यवहार मंत्रालयाच्या आठवडाभराच्या भव्य सोहोळ्याचं उद्घाटन करतील. 6 ते 11 जून, 2022 हा आठवडा स्वातंत्र्याच्या अमृत महोत्सवा  निमित्त आयोजित कार्यक्रमांचा भाग आहे.
पंतप्रधान यावेळी ‘जन समर्थ पोर्टल’ या सरकारी योजनेच्या पोर्टलचं उद्घाटन करतील. या एकाच डिजिटल पोर्टलवर सरकारच्या सर्व अनुदान-आधारित योजना उपलब्ध होतील. लाभार्थ्यांना अनुदान- पुरवठादारांशी थेट जोडणारे हे अशा प्रकारचे हे पहिलेच व्यासपीठ आहे. विवध क्षेत्रांना मार्गदर्शना द्वारे सोप्या डिजिटल प्रक्रीयेच्या मदतीने योग्य प्रकारचे सरकारी फायदे उपलब्ध करून त्या क्षेत्रांच्या विकासाला प्रोत्साहन देणे हा जन समर्थ पोर्टलचा प्रमुख उद्देश आहे. या पोर्टलवर त्याच्याशी जोडलेल्या सर्व योजनांची संपूर्ण माहिती उपलब्ध होईल.
या दोन्ही मंत्रालयांच्या गेल्या आठ वर्षांच्या प्रवासाचा आढावा घेणाऱ्या डिजिटल प्रदर्शनाचे पंतप्रधान उद्घाटन करतील. पंतप्रधानांच्या हस्ते यावेळी 1 रुपये, 2 रुपये, 5 रुपये, 10 रुपये आणि 20 रुपयांच्या नाणी जारी करण्यात येतील. या वैशिष्ट्यपूर्ण नाण्यांवर स्वातंत्र्याचा अमृत महोत्सव  या संकल्पनेचा लोगो असेल तसेच ही नाणी दृष्टीहीन व्यक्तींना देखील सहज ओळखता येतील.
हा कार्यक्रम देशात 75 ठिकाणी एकाच वेळी आयोजित केला जाणार असून प्रत्येक ठिकाण दृकश्राव्य माध्यमातून कार्यक्रमाच्या प्रमुख जागेशी जोडले जाणार आहे.
आरोग्य आणि कुटुंब कल्याण मंत्रालय
समाजातील तळागाळातील लोकांपर्यंत आरोग्य सेवा पोहोचवण्याचे उद्दिष्ट साध्य करण्याच्या कामी स्वास्थ्य चिंतन शिबीर महत्वाची भूमिका बजावेल: केंद्रीय आरोग्य मंत्री डॉ. मनसुख मांडवीय
समाजातील तळागाळातील लोकांपर्यंत आरोग्य सेवा पोहोचवण्याचे उद्दिष्ट साध्य करण्याच्या कामी स्वास्थ्य चिंतन शिबीर महत्वाची भूमिका बजावेल, असे केंद्रीय आरोग्य मंत्री डॉ. मनसुख मांडवीय यांनी म्हटले आहे. देहरादून येथे आरोग्य मंत्रालयाने आयोजित केलेल्या दोन दिवसीय स्वास्थ्य चिंतन शिबिराच्या दुसऱ्या दिवसाचे अध्यक्षपद भूषविताना ते बोलत होते. या शिबिरामध्ये गेल्या दोन दिवसांमध्ये आपण सर्वांनी भारताच्या आरोग्य क्षेत्राचा तपशीलवार आढावा घेतला, आणि सर्वांसाठी आरोग्य सुनिश्चित करण्यासाठी मार्गक्रमण करण्याची दिशा निश्चित केली, असे ते यावेळी म्हणाले. उत्तराखंडचे मुख्यमंत्री पुष्कर सिंह धामी, सिक्कीमचे मुख्यमंत्री प्रेम सिंह तमांग तसेच केंद्रीय आरोग्य आणि कुटुंब कल्याण राज्यमंत्री प्रा. एस.पी. सिंह बघेल यावेळी उपस्थित होते. धनसिंग रावत , रजनी विदादला , अलो लिबांग , केशब महंता , ऋषिकेश पटेल , बन्ना गुप्ता , दिनेश गुंडू राव , सपम रंजन सिंग , डॉ. आर. लालथ्यांगलियाना , थिरू मा. सुब्रमण्यम , यांच्यासह इतर राज्यांचे आरोग्य मंत्री या विचारमंथन संमेलनात सहभागी झाले.
प्रधानमंत्री टीबी मुक्त भारत अभियानाबद्दल बोलताना डॉ. मांडवीय म्हणाले, “देशासमोर असणाऱ्या क्षयरोगाच्या  समस्येचा भार कमी करण्यासाठी लोक भागीदारी, अर्थात जनसहभाग हा अत्यंत आवश्यक घटक आहे. क्षयरोग निर्मुलनाबाबतचा आपला दृष्टीकोन, भारताचा आरोग्य सेवेकडे बघण्याचा दृष्टीकोन दर्शवतो. लोकांनी नी-क्षय मित्र बनण्यासाठी पुढे यावे, असे मी आवाहन करतो, कारण यामुळे भारताला क्षयरोग मुक्त करण्याच्या कामी आपल्याला खूप मोठा पल्ला गाठता येईल.” राज्यांनी क्षयरोग निर्मुलनाला प्राधान्य द्यावे, आणि या उपक्रमाला आणखी चालना द्यावी असे आवाहन त्यांनी केले. राज्यांनी अपंगत्व  प्रमाणपत्र जारी करण्याची प्रक्रिया सोपी करून दिव्यांग जनतेला सहकार्य करावे, असे आवाहनही त्यांनी केले.
नीती आयोगाचे सदस्य  डॉ. व्ही के पॉल, या स्वास्थ्य चिंतन शिबिराला संबोधित करताना म्हणाले, “ या शिबिराला उपस्थित सहभागींच्या योगदानामुळे गेल्या दोन दिवसांमध्ये आरोग्य सेवेबाबतचा एक सर्वसमावेशक दृष्टीकोन निश्चित झाला आहे, आणि या ठिकाणी आपण केलेला ठराव प्रत्यक्ष कृतीत आणणेही आवश्यक आहे. जेणेकरून आपली उद्दिष्टे पुढील वर्षापर्यंत पूर्ण करता येतील.”
या दोन दिवसीय कार्यक्रमाच्या शेवटच्या दिवशी भारतातील आजच्या आरोग्य सेवेशी संबंधित विविध विषयांवर चर्चासत्रे आयोजित करण्यात आली होती. यामध्ये आयुष्मान भव, राष्ट्रीय क्षयरोग निर्मूलन कार्यक्रम, गोवर आणि रुबेला निर्मूलन तसेच पीसीपीएनडीटी कायदा, यासह इतर मुद्द्यांचा समावेश होता.
गृह आणि शहरी व्यवहार मंत्रालय
प्रधानमंत्री स्वनिधी योजनेअंतर्गत कर्जासाठी 15 लाखांपेक्षा जास्त अर्ज प्राप्त
5.5 लाखांपेक्षा जास्त जणांना कर्ज मंजूर
जवळपास दोन लाखजणांना कर्जाचे वितरण
कर्ज मंजुरीची प्रक्रिया वेगाने व्हावी, संस्थांना कर्ज देण्याची अंमलबजावणी करण्यासाठी मदत ठरणारे सॉफ्टवेअर विकसित
नवी दिल्ली, 24 सप्टेंबर 2020
प्रधानमंत्री पथविक्रेता आत्मनिर्भर निधी  योजनेअंतर्गत आत्तापर्यंत 15 लाखांपेक्षा जास्त जणांकडून कर्जासाठी अर्ज प्राप्त झाले आहेत. यापैकी 5.5 लाखांपेक्षा जास्त जणांची कर्ज प्रकरणे मंजूर करण्यात आली आहेत. जवळपास दोन लाख जणांना कर्जांचे वितरण करण्यात आले आहे. गृहनिर्माण आणि शहरी कामकाज मंत्रालयाच्यावतीने कोविड-19 टाळेबंदीनंतर 50 लाख पथ विक्रेत्यांना त्यांचे व्यवसाय पुन्हा सुरू करता यावेत यासाठी तारण मुक्त खेळते भांडवल उपलब्ध करून देण्यासाठी प्रधानमंत्री स्वनिधी योजनेची अंमलबजावणी करीत आहे.
कर्जप्रकरणांच्या मंजुरीची प्रक्रिया वेगाने पूर्ण व्हावी, यासाठी पथ विक्रेत्यांनी त्यांना सोईच्या असलेल्या बँक शाखांमध्ये अर्ज करावेत, असे सांगण्यात आले आहे. या कर्जाच्या अर्जामध्ये प्राधान्य असलेल्या बँकेची, त्या शाखेची किंवा अर्जदाराचे बचत खाते, ज्या बँकेत आहे, त्याची माहिती जाणून घेण्यात येत आहे. त्यानुसार कर्ज प्रकरणांवर काम करण्यात येत असल्यामुळे ती मंजूर करण्यास आणि निधीचे वितरण करण्याचे काम अतिशय कमी वेळेत होत आहे.
कर्ज प्रकरणांच्या मंजुरी आणि निधी वितरणाचे काम अधिक सुलभ व्हावे, यासाठी एक सॉफ्टवेअर विकसित करण्यात आले आहे. दि. 11 सप्टेंबर,2020 पासून त्यामार्फत काम केले जात आहे. आत्तापर्यंत अंदाजे 3 लाख अर्जांचे काम बँकांनी या सॉफ्टवेअरच्या माध्यमातून केले आहे. त्याच्या मदतीने अर्जदाराने दिलेल्या प्राधान्यानुसार त्याचे कर्जप्रकरण त्या विशिष्ट बँक शाखांकडे दर आठवड्याला पाठवण्यात येत आहे.
प्रधानमंत्री स्वनिधी योजनेची अंमलबजावणी वेगाने करून, पथविक्रेत्यांना आत्मनिर्भर बनविण्यासाठी त्यांना तातडीने वित्तीय मदत संबंधित संस्थाकडून मिळण्यासाठी उपाय योजण्यात येत आहेत.
B.Gokhale /S.Bedekar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 226
पंतप्रधान कार्यालय
विविध सरकारी योजनांमधील आदिवासी लाभार्थ्यांशी साधलेल्या संवादाचा व्हिडिओ पंतप्रधानांनी केला सामायिक
नवी दिल्ली, 21 एप्रिल 2022
पंतप्रधान नरेंद्र मोदी यांनी विविध सरकारी योजनांमधील आदिवासी लाभार्थ्यांशी साधलेल्या संवादाचा व्हिडिओ सामायिक केला आहे.
आपल्या ट्विटर संदेशात पंतप्रधान म्हणाले;
"विविध सरकारी योजनांमधील आदिवासी लाभार्थ्यांशी संवाद साधल्यानंतर मला अतिशय आनंद झाला. गेल्या काही वर्षांत त्यांचे जीवन सुलभ झाले आहे.
हा व्हिडिओ पहा..."
S.Kane/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
ऊर्जा मंत्रालय
कोविड19 महामारीच्या काळात पॉवरग्रीड पुरवत आहे आवश्यक पायाभूत सुविधा
नवी दिल्ली, 29 मे 2021
कोविड-19 महामारी विरोधातल्या देशाच्या लढ्यात उर्जा मंत्रालयाच्या अखत्यारीतली सार्वजनिक क्षेत्रातील महारत्न कंपनी, पॉवरग्रीड कॉर्पोरेशन ऑफ इंडिया लिमिटेड आघाडीवर राहून काम करत आहे. देशभरातील विविध राज्यात व्यापक प्रमाणावर सहकार्य करत आहे.
आरोग्याची काळजी घेणाऱ्या सुविधा पुरवण्याचे काम पॉवरग्रीड समर्पित वृत्तीने करत आहे. त्यांनी शीत साखळीतील उपकरणे अर्थात कोल्ड चेन इक्विपमेंट  पंजाब, सिक्कीम, मिझोरम ही राज्ये आणि केन्द्र शासित प्रदेश लद्दाखला कॉर्पोरेट सामाजिक दायित्वा अंतर्गत दिले आहेत. यांची किंमत 2.66 कोटी रुपये आहे.
लेह, लद्दाखच्या दुर्गम भागात कोविड19 प्रतिबंधक लसीकरणासाठी दोन उष्णतारोधक व्हॅन देखील उपलब्ध केल्या आहेत.
जबाबदार कॉर्पोरेट समूह या नात्याने पॉवरग्रीड सातत्याने आरोग्याची काळजी घेणाऱ्या उपक्रम आणि प्रकल्पात गुंतवणूक करत असते. समाजाचे देणं फेडण्याचे तत्वज्ञान अंगिकारत त्यांनी विश्राम सदनांची  उभारणी केली आहे. तसेच मुंबई आणि गुवाहाटी इथे ALS रुग्णवाहीका पुरवून कर्करुग्णांसाठीच्या सुविधा वाढवल्या आहेत. देशभरातील अनेक रुग्णालये/पीएचपी/सीएचपी यांनाही महत्वाच्या सुविधा उपलब्ध केल्या आहेत.Jaydevi PS/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 99
उपराष्ट्रपती कार्यालय
लोकांनी राष्ट्रीय हित केंद्रस्थानी ठेवावे आणि हिंसाचारात सहभागी होऊ नये असे उपराष्ट्रपतींचे आवाहन
नवी दिल्ली, 20 डिसेंबर 2019
उपराष्ट्रपती एम.व्यंकय्या नायडू यांनी लोकांना राष्ट्रीय हित केंद्र स्थानी ठेवून हिंसात्मक कारवायांमध्ये सहभागी होऊ नये असे आवाहन केले आहे. ते आज नवी दिल्लीत राहुल अगरवाल आणि भारती प्रधान यांनी लिहिलेल्या ‘टर्ब्युलन्स ॲन्ड ट्रम्फ-द मोदी इयर्स’ या पुस्तकाचे प्रकाशन केल्यावर बोलत होते. असंतोष ही लोकशाहीची मूलभूत भावना असली, तरी लोकांनी संविधानाचे पालन करुन शांततापूर्ण लोकशाही पद्धतींचा अवलंब करावा, असे नायडू म्हणाले.
देशाच्या एकता, सुरक्षा, अखंडता आणि सार्वभौमत्वाला अनन्यसाधारण महत्व असून, लोकांनी रचनात्मक आणि सकारात्मक मार्गाने पुढे जावे, देशाच्या प्रतिमेला बाधा पोहोचेल, असे काही करु नये, असे आवाहनही त्यांनी केले. लोक प्रतिनिधींनी जनतेच्या अपेक्षा पूर्ण करण्यासाठी संसद आणि राज्य विधिमंडळांमध्ये त्यांच्या समस्या मांडाव्यात असे मत त्यांनी व्यक्त केले.
मोदींच्या ‘सुधारणा कामगिरी आणि परिवर्तन’ या मंत्राने आपण प्रभावित झालो असून, देशाचे परिवर्तन ही काळाची गरज असून, सध्या ते घडत आहे, असे ते म्हणाले.
पंतप्रधानांनी केलेल्या सुधारणांची त्यांनी प्रशंसा केली. यावेळी त्यांनी अमेरिकेचे माजी अध्यक्ष बराक ओबामा यांनी नरेंद्र मोदी यांच्यावरील प्रोफाइलमध्ये प्रमुख सुधारक असे त्यांचे वर्णन केल्याचा उल्लेख केला. पंतप्रधान महात्मा गांधींचे स्वप्न ‘स्वच्छ भारत, मेक इन इंडिया, कौशल्य भारत, बेटी बचाव-बेटी पढाओ’ यासारख्या योजनांच्या माध्यमातून साकारत आहेत, असे ते म्हणाले.
या पुस्तकामुळे अनेकांना उत्तम गुणांचा अंगीकार करण्याची प्रेरणा मिळेल, अशी आशा त्यांनी व्यक्त केली.
B.Gokhale/S.Kane/D.Rane
(Visitor Counter : 61
संरक्षण मंत्रालय
लष्कर प्रमुखांनी स्वदेशी पद्धतीने विकसित केलेली विशेष वाहने लष्कराच्या सेवेत दाखल करून घेतली
नवी दिल्ली, 12 एप्रिल 2022
लष्करप्रमुख एम. एम.नरवणे, लष्कर उपप्रमुख लेफ्टनंट जनरल मनोज पांडे यांच्यासह दोन दिवसांच्या पुणे भेटीवर आले आहेत.
पुण्यातील बॉम्बे इंजिनीअर ग्रुप  येथे 12 एप्रिल 2022 रोजी आयोजित कार्यक्रमामध्ये लष्करप्रमुखांनी स्वदेशी पद्धतीने विकसित केलेल्या, क्यूआरएफव्ही अर्थात मध्यम क्षमतेची त्वरित प्रतिसाद लढाऊ वाहने, आयपीएमव्ही अर्थात लष्कर संरक्षित वाहतूक वाहने, टीएएसएल अर्थात टाटा अडव्हांस सिस्टीम लिमिटेड या कंपनीद्वारे निर्मित अत्यंत दीर्घ पल्ल्याची निरीक्षण यंत्रणा तसेच भारत फोर्ज या कंपनीद्वारे निर्मित मोनोकॉक हल मल्टीरोल माईन संरक्षित सशस्त्र वाहन या विशेष वाहनांची पहिली तुकडी लष्कराच्या सेवेत दाखल करून घेतली.
भारत सरकारच्या ‘आत्मनिर्भर भारता’च्या उपक्रमाला बळकटी देण्याप्रती टाटा आणि भारत फोर्ज या कंपन्यांनी दर्शविलेल्या वचनबद्धतेबद्दल तसेच गेल्या अनेक दशकांमध्ये भारतीय लष्कराच्या मदतीसाठी सतत केलेल्या कार्याबद्दल लष्कर प्रमुखांनी त्यांची प्रशंसा केली. टीएएसएल आणि भारत फोर्ज या कंपन्यांनी स्वदेशी पद्धतीने विकसित केलेल्या या यंत्रणांचा भारतीय लष्करात समावेश झाल्यामुळे लष्कराच्या भावी कारवायांमध्ये परिचालनविषयक क्षमता मोठ्या प्रमाणात वाढणार आहेत. या कार्यक्रमाला लष्कराच्या सेवेत कार्यरत असलेले तसेच सेवेतून निवृत्त झालेले अनेक मान्यवर उपस्थित होते.
M.Iyengar/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 231
पंतप्रधान कार्यालय
उत्तर प्रदेशातील झाशी येथे जलसंधारण आणि भूजल पातळी वाढवण्याच्या दिशेने केल्या जात असलेल्या प्रयत्नांचे पंतप्रधानांनी केले कौतुक
नवी दिल्ली, 5 सप्टेंबर 2023
पंतप्रधान नरेंद्र मोदी यांनी उत्तर प्रदेशातील झाशी येथे जलसंधारण आणि भूजल पातळी वाढवण्यासाठी लोकसहभागातून होत असलेल्या प्रयत्नांचे कौतुक केले आहे. या उदात्त कार्यात सहभागी असलेल्या सर्वांचे मोदी यांनी अभिनंदन केले.
लुप्त होत चाललेल्या नद्यांचे पुनरुज्जीवन आणि मतदारसंघातील विविध अमृत सरोवरांच्या बांधकामाबाबत झाशीच्या खासदारांच्या X थ्रेडला उत्तर देताना पंतप्रधानांनी X पोस्टमध्ये म्हटले आहे;
“उत्तर प्रदेशामधील झाशी येथे जल संधारण आणि भूजल पातळी वाढवण्यासाठी लोकसहभागातून होत असलेल्या प्रयत्नांचे परिणाम अतिशय उत्साहवर्धक आणि त्याबरोबरच संपूर्ण देशासाठी एक आदर्श उदाहरण आहेत. या उदात्त कार्यात सहभागी असलेल्या सर्वांचे खूप-खूप अभिनंदन!”N.Chitale/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
पंतप्रधानांची कोरियाच्या अध्यक्षांसोबत बैठक
पंतप्रधान नरेंद्र मोदी यांनी आज कोरियन प्रजासत्ताकाचे अध्यक्ष यून सुक येऊल यांची नवी दिल्ली येथे जी 20 शिखर परिषदेच्या पार्श्वभूमीवर भेट घेतली. यून सुक येऊल यांनी भारताच्या जी 20 अध्यक्षतेबद्दल तसेच चांद्रयान मोहिमेच्या यशाबद्दल पंतप्रधानांचे अभिनंदन केले.
दोन्ही देशांमध्ये राजनैतिक संबंध प्रस्थापित होण्याला यावर्षी 50 वर्षे पूर्ण झाल्याची नोंद दोन्ही नेत्यांनी घेतली. त्यांनी व्यापार आणि गुंतवणूक, संरक्षण उत्पादन, सेमीकंडक्टर आणि ईव्ही बॅटरी तंत्रज्ञान यांच्यासह विशेष द्विपक्षीय धोरणात्मक भागीदारीच्या विविध क्षेत्रांमधील प्रगतीचा आढावा घेतला. त्यांनी प्रादेशिक आणि जागतिक मुद्यांवरही विचारांची देवाणघेवाण केली.
केंद्रीय लोकसेवा आयोग
राष्ट्रीय संरक्षण अकादमी आणि नौदल अकादमी परीक्षा , 2021 साठी केवळ महिला उमेदवारांसाठी ऑनलाईन अर्ज दाखल करण्याची प्रक्रिया सुरु
महिला उमेदवारांना राष्ट्रीय संरक्षण अकादमी आणि नौदल अकादमी परीक्षा  मध्ये सहभागी होण्यासाठी परवानगी देणाऱ्या कुश कालरा विरुद्ध यूओआय आणि इतर, या रिट याचिकेवरील . No.1416/2020 सुनावणी दरम्यान, माननीय सर्वोच्च न्यायालयाने 18/08/2021 रोजी दिलेल्या अंतरिम आदेशानुसार, या परीक्षेसाठी 09/06/2021 रोजी प्रकाशित झालेल्या नोटीस क्रमांक 10/2021-NDA-II संदर्भात शुद्धिपत्रक जारी करून केवळ अविवाहित महिला उमेदवारांना या परीक्षेत सहभागी होण्याच्या अनुषंगाने अर्ज करण्यासाठी, केंद्रीय लोकसेवा आयोगाने आपल्या संकेतस्थळावर  अर्जाचे ऑनलाइन पोर्टल उघडण्याचा निर्णय घेतला आहे.
हे शुद्धीपत्रक आयोगाच्या संकेतस्थळावर  उपलब्ध आहे. महिला उमेदवारांना 24.09.2021 ते 08.10.2021  अर्ज करण्यासाठी मुदत देण्यात आली आहे.
संरक्षण मंत्रालय
कोविड -19 च्या विलगीकरण कक्षांसाठी आयुध निर्माण मंडळाने राखून ठेवल्या 285 खाटा
नवी दिल्ली, 25 मार्च 2020
कोरोना विषाणू  बाबतची प्रकरणे हाताळण्यासाठी विलगीकरण कक्षांकरित OFB म्हणजेच आयुध निर्माण मंडळाने 285 खाटा राखून ठेवल्या आहेत. जबलपूरच्या वाहन निर्माण कारखान्यात 40 खाटा, तर इशापूरचा धातू आणि पोलाद कारखाना, कासीपूरचा बंदूक आणि कवच कारखाना, खडकीचा दारुगोळा कारखाना, तसेच कानपूर, खमरिया आणि अंबाझरीचे आयुध निर्मिती कारखाने या 6 ठिकाणी प्रत्येकी 30 खाटा, अंबरनाथच्या आयुध निर्मिती कारखान्यात 25 खाटा आणि अवधीच्या अवजड वाहन कारखान्यात तसेच मेदकच्या आयुध निर्मिती कारखान्यात प्रत्येकी 20 खाटा, असे त्या खाटांचे वितरण असेल.
काल झालेल्या कॅबिनेट सचिवांच्या बैठकीत आरोग्य आणि कुटुंब कल्याण मंत्रालयाने दिलेल्या सूचनांनुसार, OFB च्या अध्यक्षांनी, OFB च्या रुग्णालयांमध्ये विलगीकरण कक्ष आणि संबंधित खाटांची संख्या यांची व्यवस्था लावली आहे. आरोग्य आणि कुटुंबकल्याण मंत्रालयांतर्गत काम करणाऱ्या HLL लाइफ केअर लिमिटेड या सार्वजनिक क्षेत्रातील कंपनीने प्रायोगिक तत्त्वावर केलेल्या मागणीनुसार, चेहऱ्याचे मास्क आणि व्यक्तिगत सुरक्षा उपकरणे तयार करण्याचाही प्रयत्न आयुध निर्मिती मंडळ करीत आहे.
B.Gokhale/J.Waishampayan/P.Malandkar
(Visitor Counter : 138
संरक्षण मंत्रालय
संरक्षण मंत्री राजनाथ सिंह अंदमान निकोबार द्वीप समूहांच्या 2 दिवसांच्या दौऱ्यावर रवाना
संरक्षण मंत्री राजनाथ सिंह आज  अंदमान आणि निकोबार कमांड  च्या दोन दिवसीय भेटीसाठी नवी दिल्लीहून रवाना झाले. या भेटीदरम्यान, संरक्षण मंत्री कमांडच्या कार्य सज्जतेचा आणि कमांडच्या कार्यक्षेत्राच्या भागातील आणि बाहेरच्या क्षेत्रातील युनिट्सच्या  पायाभूत सुविधांच्या विकासाचा आढावा घेतील.
संरक्षण मंत्री कॅम्पबेल बे, कार्निक आणि दिगलीपूर इथल्या एएनसी युनिट्सला देखील भेट देतील आणि या ठिकाणी तैनात लष्कराच्या जवानांशी संवाद साधतील.
आरोग्य आणि कुटुंब कल्याण मंत्रालय
कोविड-19 ची ताजी माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 192.67 कोटी लसमात्रा देण्यात आल्या आहेत
भारतातील उपचाराधीन रुग्णांची संख्या सध्या 14,971 आहे
उपचाराधीन रुग्णांचे प्रमाण 0.03% आहे
रुग्ण बरे होण्याचा दर सध्या 98.75% आहे.
गेल्या 24 तासात 1,977 रुग्ण बरे झाले, त्यामुळे बरे झालेल्यांची एकूण संख्या वाढून 4,26,02,714 वर
गेल्या 24 तासात 2,124 नवे रुग्ण आढळले
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 84.79 कोटी चाचण्या करण्यात आल्या. गेल्या 24 तासात 4,58,924 चाचण्या करण्यात आल्या.
ग्राहक व्यवहार, अन्न आणि सार्वजनिक पुरवठा मंत्रालय
अन्न आणि सार्वजनिक वितरण विभागाच्या वतीने उद्या राज्ये आणि केंद्रशासित प्रदेशांच्या अन्नपुरवठा मंत्र्यांच्या राष्ट्रीय परिषदेचे आयोजन
केंद्रीय ग्राहक व्यवहार, अन्न आणि सार्वजनिक वितरण मंत्री पियुष गोयल भूषवणार परिषदेचे अध्यक्षपद, शुगर-इथेनॉल पोर्टलचीही करतील सुरुवात
अन्न आणि सार्वजनिक वितरण विभाग, ग्राहक व्यवहार, अन्न आणि सार्वजनिक वितरण मंत्रालयाने, बुधवार, 5 जुलै 2023 रोजी नवी दिल्ली येथे 'अन्नपुरवठा मंत्र्यांची राष्ट्रीय परिषद' आयोजित केली आहे. खरीप विपणन हंगाम  2023-24 दरम्यान भरडधान्य खरेदीसाठी कृती आराखडा विकसित करणे, प्रधानमंत्री गरीब कल्याण अन्न योजनेच्या  प्रभावी अंमलबजावणीसाठी सरकारने हाती घेतलेल्या प्रमुख उपक्रमांवर चर्चा करणे, राज्ये/केंद्रशासित प्रदेशांच्या सर्वोत्तम पद्धतींचा प्रसार आणि त्याचे बळकटीकरण करणे, अन्न आणि पोषणमूल्य सुरक्षेवर लक्ष केंद्रित करणे हे या या परिषदेचे उद्दिष्ट आहे.
केंद्रीय ग्राहक व्यवहार, अन्न आणि सार्वजनिक वितरण, वाणिज्य आणि उद्योग तसेच वस्त्रोद्योग मंत्री पीयूष गोयल या परिषदेचे अध्यक्षस्थान भूषवतील. या परिषदेला केंद्रीय ग्राहक व्यवहार, अन्न आणि सार्वजनिक वितरण राज्यमंत्री, साध्वी निरंजन ज्योती आणि अश्विनी कुमार चौबे तसेच राज्ये/केंद्रशासित प्रदेशांचे अन्न आणि नागरी पुरवठा मंत्री देखील उपस्थित राहतील.
परिषदेत शुगर-इथेनॉल पोर्टलचा पियुष गोयल यांच्या हस्ते होणारा प्रारंभ प्रमुख वैशिष्ट्य आहे. चर्चेसाठी इतर प्रमुख मुद्द्यांमध्ये SMART-PDS ची अंमलबजावणी, पुरवठा साखळी उत्तम करणे, खरेदी केंद्रांचे मानकीकरण आणि रास्त भाव दुकानांचे  परिवर्तन यांचा समावेश आहे.
देशातील अन्न आणि पोषणमूल्य सुरक्षा परिसंस्थेतील परिवर्तन साध्य करणे आणि 2023-24 करता पथदर्शक आराखडा तयार करण्यासाठी आव्हाने आणि संधींवर विचार करण्याकरता ही परिषद एक व्यासपीठ म्हणून काम करेल.
अन्न आणि सार्वजनिक वितरण विभागाने गेल्या 9 वर्षांत समाजातील गरीब आणि मागास घटकांना लक्ष्यित आणि वेळेवर अन्नधान्य वितरण सुनिश्चित करण्यासाठी अनेक उपक्रम हाती घेतले आहेत. 1 जानेवारी 2023 पासून प्रमुख योजना असलेल्या, प्रधानमंत्री गरीब कल्याण अन्न योजनेला  कायम ठेवत अंमलबजावणी सुरु ठेवल्याने जवळपास 80 कोटी लाभार्थ्यांना मोफत अन्नधान्याची तरतूद करणे शक्य झाले आहे. या योजनेची सुरुवात 2016 मधे आली होती.
या महत्त्वपूर्ण उपाययोजनांद्वारे, लक्ष्यित सार्वजनिक वितरण प्रणाली  मजबूत करण्यात आली असून त्याची कार्यक्षमता वाढली आहे. प्रणालीतील प्रगती आणि सुधारणा टिकवून ठेवण्यासाठी, प्रणालीची कार्यक्षमता वाढवणे आणि अन्न तसेच पोषणमूल्य सुरक्षेवर लक्ष केंद्रित करण्यासाठी नवीन उपक्रम सुरू करण्याची योजना विभाग आखत आहे.
या परिषदेत देशभरातील राज्ये/केंद्रशासित प्रदेशातील अन्नपुरवठा मंत्री आणि अन्नपुरवठा सचिव उपस्थित राहतील. तसेच अन्न आणि नागरी पुरवठा क्षेत्राच्या सर्वांगीण विकासासाठी सहकार्य आणि ज्ञानाच्या देवाणघेवाणीलाही प्रोत्साहन दिले जाईल.
भरडधान्य खरेदी, खरेदी केंद्रांचे मानकीकरण, PMGKAY ची प्रभावी अंमलबजावणी, SMART - PDS ची अंमलबजावणी, शुगर-इथेनॉल पोर्टलचा प्रारंभ, केन्द्रीय मंत्र्यांच्या हस्ते 9 वर्षांच्या कामगिरीची पुस्तिका प्रकाशित करणे, तांदळास पोषणयुक्त बनवणे, यासह इतर विविध महत्त्वाच्या विषयांवर चर्चा करणे आणि धोरण आखणे हे या महत्त्वपूर्ण परिषदेचे उद्दिष्ट आहे.
ही परिषद अन्न आणि नागरी पुरवठा क्षेत्राच्या कार्यान्वयनात सुधारणा करण्यासाठी कल्पना, अंतर्दृष्टी आणि सर्वोत्तम पद्धतींची देवाणघेवाण करण्याची सहभागी होणाऱ्या सर्वांना संधी देईल.
पंतप्रधान कार्यालय
राष्ट्रीय भरती यंत्रणा स्थापन करण्याच्या निर्णयाबद्दल पंतप्रधानांकडून आनंद व्यक्त
नवी दिल्ली, 16 ऑगस्ट 2020
राष्ट्रीय भरती यंत्रणा स्थापन करण्याच्या केंद्रीय मंत्रिमंडळाच्या निर्णयाबद्दल पंतप्रधान नरेंद्र मोदी यांनी आनंद व्यक्त केला आहे.
“ही राष्ट्रीय भरती यंत्रणा कोट्यवधी युवकांसाठी वरदान ठरेल,सामाईक पात्रता परीक्षेमुळे अनेक पात्रता परीक्षा देण्याची पद्धत रद्द होईल आणि विद्यार्थ्यांचा अमूल्य वेळ आणि संसाधनांची बचत होईल. या नव्या व्यवस्थेमुळे पारदर्शकतेलाही चालना मिळेल” असे पंतप्रधानांनी म्हटले आहे.
M.Chopade/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 109.08 कोटी मात्रांचा टप्पा केला पार
गेल्या 24 तासात 59 लाख मात्रांचे लसीकरण
रुग्ण बरे होण्याचा दर सध्या 98.25%
गेल्या 24 तासात 10,126 नव्या कोरोना रुग्णांची नोंद
उपचाराधीन रुग्णांची संख्या , गेल्या 263 दिवसातली सर्वात कमी संख्या
साप्ताहिक पॉझिटिव्हिटी दर  गेले 46 दिवस 2% पेक्षा कमी
गेल्या 24 तासात 59,08,440 मात्रांचे कोविड-19 प्रतिबंधक लसीकरण झाल्याने भारताने 109.08  कोटी मात्रांचा टप्पा पार केला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, 1,10,77,727 लसीकरण सत्रांच्या माध्यमातून या मात्रा देण्यात आल्या आहेत.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
HCWs
|
|
1st Dose
|
|
1,03,79,716
|
|
2nd Dose
|
|
92,78,114
|
|
FLWs
|
|
1st Dose
|
|
1,83,72,971
|
|
2nd Dose
|
|
1,60,57,391
|
|
Age Group 18-44 years
|
|
1st Dose
|
|
42,58,89,106
|
|
2nd Dose
|
|
15,44,27,554
|
|
Age Group 45-59 years
|
|
1st Dose
|
|
17,67,16,342
|
|
2nd Dose
|
|
10,01,83,701
|
|
Over 60 years
|
|
1st Dose
|
|
11,08,04,805
|
|
2nd Dose
|
|
6,87,06,656
|
|
Total
|
|
1,09,08,16,356
गेल्या 24 तासांत 11,982 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 3,37,75,086 झाली आहे.
परिणामी, भारतात रुग्ण बरे होण्याचा दर 98.25% झाला आहे.
केंद्र आणि राज्य सरकार/केंद्रशासित प्रदेश यांच्या एकत्रित प्रयत्नांचा परिणाम म्हणून सलग 135 दिवसांपासून 50,000 पेक्षा कमी नव्या दैनंदिन रुग्णांची नोंद झाल्याचा कल कायम राहिला आहे.
गेल्या 24 तासात 10,126 नव्या कोरोना रुग्णांची नोंद झाली.
देशातील उपचाराधीन रुग्णांची संख्या सध्या 1,40,638 आहे, जी गेल्या 263 दिवसातली सर्वात कमी रुग्णसंख्या आहे. देशातील आतापर्यंतच्या एकूण बाधित रुग्णसंख्येच्या ती 0.41% आहे. मार्च 2020 पासूनचे हे सर्वात कमी प्रमाण आहे.
देशभरात चाचण्यांची क्षमता वाढवली जात आहे. गेल्या 24 तासांमध्ये एकूण 10,85,848 चाचण्या करण्यात आल्या. भारताने आतापर्यंत एकूण 61.72  कोटींहून अधिक चाचण्या घेतल्या आहेत.
देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 1.25% असून गेल्या 46 दिवसांपासून हा दर 2% पेक्षा कमी राहिला आहे. दैनंदिन पॉझिटिव्हिटी दर 0.93% असून गेले 36 दिवस हा दर 2% पेक्षा कमी आहे आणि गेले सलग 71 दिवस हा दर 3% पेक्षा कमी आहे.